|  |  |
| --- | --- |
| Nimekirja alusel  |  04.02.2025 nr 5-1/12/2024-7 |

**Mäealuse maaüksuse detailplaneeringu osaliselt kehtetuks tunnistamise otsusest teavitamine**

Saue Vallavalitsus annab teada, et Saue Vallavolikogu tunnistas 30. jaanuari 2025. aasta otsusega nr 4 osaliselt kehtetuks Maidla külas Mäealuse maaüksuse detailplaneeringu Orava tee 1 (72601:001:0460) katastriüksuse osas. Detailplaneering on tänase päeva seisuga Orava tee 1 kinnistu osas realiseerimata.

Mäealuse maaüksuse detailplaneering on varem osaliselt kehtetuks tunnistatud Saue Vallavolikogu 30. novembri 2017. aasta otsusega nr 102 Orava tee 3 katastriüksuse ja tehnovõrkude lahenduse osas. Orava tee 1 katastriüksuse kagupoolset piiri täpsustati detailplaneeringu osaliselt kehtetuks tunnistamise järgselt ja lisaks on tänaseks vähendatud riigimaantee kaitsevööndi ulatust 30 meetrini. Arvestades krundi suurust on kehtiva detailplaneeringu kohaselt Orava tee 1 hoonestusala ebamõistlikult väike, mistõttu soovis kinnistu omanik detailplaneeringu osalist kehtetuks tunnistamist. Eeltoodust tulenevalt viis Saue Vallavalitsus läbi menetluse Mäealuse maaüksuse detailplaneeringu osaliselt kehtetuks tunnistamiseks Orava tee 1 katastriüksuse osas. Detailplaneeringu kehtetuks tunnistamine Orava tee 1 katastriüksuse osas ei takista detailplaneeringu elluviimist ning on kooskõlas Saue valla üldplaneeringuga.

Otsusega on võimalik tutvuda Saue valla veebilehel: <https://sauevald.kovtp.ee/planeeringute-kehtetuks-tunnistamine>

Lugupidamisega

(allkirjastatud digitaalselt)

Monika Kõiv

planeeringute spetsialist

Monika Kõiv

+372 5301 8124 monika.koiv@sauevald.ee